CELEX: 62019TA0720
Language: el
Date: 2021-09-15 00:00:00
Title: Συνεκδικασθείσες υποθέσεις T-720/19 έως T-725/19: Απόφαση του Γενικού Δικαστηρίου της 15ης Σεπτεμβρίου 2021 — Ashworth κ.λπ. κατά Κοινοβουλίου (Θεσμικό δίκαιο – Νομοθεσία περί καταβολής των εξόδων και αποζημιώσεων των βουλευτών του Ευρωπαϊκού Κοινοβουλίου – Τροποποίηση του καθεστώτος προαιρετικής επικουρικής συντάξεως – Γνωμοδοτήσεις περί καθορισμού των δικαιωμάτων προαιρετικής επικουρικής συντάξεως – Ένσταση ελλείψεως νομιμότητας – Αρμοδιότητα του Προεδρείου του Κοινοβουλίου – Κεκτημένα δικαιώματα και προσδοκίες δικαιωμάτων – Αναλογικότητα – Ίση μεταχείριση – Ασφάλεια δικαίου)

8.11.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 452/22
            
         
      Απόφαση του Γενικού Δικαστηρίου της 15ης Σεπτεμβρίου 2021 — Ashworth κ.λπ. κατά Κοινοβουλίου
      (Συνεκδικασθείσες υποθέσεις T-720/19 έως T-725/19) (1)
      
      (Θεσμικό δίκαιο - Νομοθεσία περί καταβολής των εξόδων και αποζημιώσεων των βουλευτών του Ευρωπαϊκού Κοινοβουλίου - Τροποποίηση του καθεστώτος προαιρετικής επικουρικής συντάξεως - Γνωμοδοτήσεις περί καθορισμού των δικαιωμάτων προαιρετικής επικουρικής συντάξεως - Ένσταση ελλείψεως νομιμότητας - Αρμοδιότητα του Προεδρείου του Κοινοβουλίου - Κεκτημένα δικαιώματα και προσδοκίες δικαιωμάτων - Αναλογικότητα - Ίση μεταχείριση - Ασφάλεια δικαίου)
      (2021/C 452/22)
      Γλώσσα διαδικασίας: η γαλλική
      
         Διάδικοι
      
      
         Προσφεύγοντες: Richard Ashworth (Lingfield, Ηνωμένο Βασίλειο) και οι 5 λοιποί προσφεύγοντες των οποίων τα ονόματα παρατίθενται στο παράρτημα της αποφάσεως (εκπρόσωποι: A. Schmitt και A. Grosjean, δικηγόροι)
      
         Καθού: Ευρωπαϊκό Κοινοβούλιο (εκπρόσωποι: N. Görlitz, M. Ecker και S. Seyr)
      
         Αντικείμενο
      
      Προσφυγές ασκηθείσες δυνάμει του άρθρου 263 ΣΛΕΕ με αίτημα την ακύρωση των αποφάσεων του Κοινοβουλίου οι οποίες περιέχονται στις γνωμοδοτήσεις περί καθορισμού των δικαιωμάτων προαιρετικής επικουρικής συντάξεως των προσφευγόντων, καθόσον καθιερώνουν, για τις από 1ης Ιανουαρίου 2019 συντάξεις, ειδική εισφορά ύψους ίσου με ποσοστό 5 % του ονομαστικού ποσού της συντάξεως, το οποίο καταβάλλεται απευθείας στο ταμείο προαιρετικής επικουρικής συντάξεως, κατ’ εφαρμογήν της αποφάσεως του Προεδρείου του Ευρωπαϊκού Κοινοβουλίου, της 10ης Δεκεμβρίου 2018, που τροποποιεί τα Μέτρα Εφαρμογής του Καθεστώτος των Βουλευτών του Ευρωπαϊκού Κοινοβουλίου (ΕΕ 2018, C 466, σ. 8).
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Συνεκδικάζει τις υποθέσεις T-720/19 έως T-725/19 προς έκδοση κοινής αποφάσεως.
               
            
                  2)
               
               
                  Απορρίπτει τις προσφυγές.
               
            
                  3)
               
               
                  Καταδικάζει τον Richard Ashworth και τους λοιπούς προσφεύγοντες των οποίων τα ονόματα παρατίθενται στο παράρτημα της αποφάσεως στα δικαστικά έξοδα.
               
            
         (1)  EE C 413 της 9.12.2019.